Die wêreld in foto’s – 25 September 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Te midde van die Covid-19-pandemie het verskeie klimaatsaktiviste protesoptogte vir klimaatsgeregtigheid geskeduleer vir die volgende paar dae in Duitsland. Die beweging eis dat die Duitse regering steenkool teen 2030 moet uitfaseer en dat Duitsland teen 2035 koolstofneutraal moet wees. ŉ Teddiebeer wat aan die rand van die Garzweiler-steenkoolmyn in Duitsland lê, hou ŉ plakkaat vas met die woorde “stop bruinkool”. (Foto: Martin Meissner, AP) Berede polisiebeamptes beveilig die Garzweiler-steenkoolmyn terwyl hul verby ŉ plakkaat ry met die woorde “klimaatsaktivisme is nie ŉ misdaad nie”. (Foto: Martin Meissner, AP) Aktiviste slaan ŉ tent op naby die Garzweiler-steenkoolmyn by Keyenberg in Duitsland. (Foto: Martin Meissner, AP) ŉ Steenkoolaangedrewe kragstasie naby die Garzweiler-steenkoolmyn in Duitsland. (Foto: Martin Meissner, AP) ŉ Klimaatsaktivis naby die steenkoolmyn in Keyenberg, Duitsland. (Foto: Martin Meissner, AP)